
RAPORT
  asupra

proiectului de Lege pentru ratificarea Protocolului de încetare a Convenţiei Consulare dintre Republica Socialistă România şi Republica Austria din 24 septembrie 1970, semnat la Bucureşti la 13 septembrie 2012
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege pentru ratificarea Protocolului de încetare a Convenţiei Consulare dintre Republica Socialistă România şi Republica Austria din 24 septembrie 1970, semnat la Bucureşti la 13 septembrie 2012, trimis cu adresa nr.PL.x. 21 din 5 februarie 2013 şi înregistrat cu nr. 31/132 din 6 februarie 2013.
Camera Deputaţilor este primă Cameră sesizată, în conformitate cu dispoziţiile art.75 alin.(1) şi (3) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, cu modificările şi completările ulterioare.
Proiectul de lege are ca obiect de reglementare ratificarea Protocolului de încetare a Convenţiei Consulare dintre Republica Socialistă România şi Republica Austria din 24 septembrie 1970, semnat la Bucureşti la 13 septembrie 2012. 

Protocolul constituie un tratat internaţional bilateral, la nivel de stat, care, potrivit art.19 alin.(1) lit. (a) din Legea nr.590/2003 se supune spre ratificare prin lege Parlamentului.
Consiliul Legislativ a avizat favorabil proiectul de lege, cu observaţii şi propuneri, conform adresei cu nr.1 din 3 ianuarie 2013.
         În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat proiectul de lege în şedinţa din 12 februarie 2013.

Din totalul de 27 de membri ai Comisiei juridice, de disciplină şi imunităţi au participat la dezbaterea iniţiativei legislative 22 deputaţi.
La lucrările Comisiei au participat, în calitate de invitaţi din partea Ministerului Afacerilor Externe, domnul Radu Podgoreanu – secretar de stat şi domnul Pietro Pavoni – consilier diplomatic. 
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor adoptarea proiectului de Lege pentru ratificarea Protocolului de încetare a Convenţiei Consulare dintre Republica Socialistă România şi Republica Austria din 24 septembrie 1970, semnat la Bucureşti la 13 septembrie 2012.

În raport de obiectul şi conţinutul reglementării, proiectul de lege face parte din categoria legilor ordinare.

